Isidubedube esikulu.—Kute kwakuba kuhlatywe lo mkosi wokuba iyatsha inqanawa, suke banyatelana abantu ukukumbula ukungena ezibotini, kwaye kungaseko kuviwana, sel’ingu wabamb’ezam, baye abanye sebenyatelwe bazizicalu, bengenako nokuncedwa nangubani. Kute kwelinye iqela ebeselikwele kwenye yeboti, suke yapetuka yalala ngabo emanzini, babe nga 47 abo, kwati kwakubon’ ukuba kunjalo, kwafika umoya omandla makulu, ati amaza azintaba, yayinkolila nokubanceda abo batshonileyo.

Ukubiwa kwemali.—Kutiwa ke ate amanyura’ra abangele eso sipitipiti akubon’ukuba kuxa kunjalo, kungeko bani ucinga nto yimbi ngapandle kokusindisa ubom bake afike aqekeza indlu ye Captain, emka namawaka amabini eponti £2,000, emakabe ayewazi apo akona.

Ukubetwa komthakazi.—Kuko indodana ebanjelwe ukubeta umtshakazi. Yabe itshate kwa ngalomini itile, kanti kuyakuti xa kubeta amaluluwe kuvakale isijwili. Yini! Kuteni betu!! Kanti kubetwa umhlolokazi, ubetwa ngu Ndofa-naye.— Azi bekutenina betu kwanini na?

Ukubulawa kuka Zufini.—Kubonakala emapepeni ukuba bekuselwe ngamadoda anje ngo Jordan, no Zufini efama yase Moordenaars Drift. Aba bantu ngabantsundu. Kutiwa ke baxabene kwakuba mzuzu besele. Kubonakele kupumelana u Zufini nenye indoda sekugolozelene ngentonga. Kute esabambene, wesuka u Jordan, watabata ukuni, walubamba ngazibini wasimelela ku Zufini, watsho yangamacepe intloko. Wabehle waqauka emva koko. Kute kwa oko wabotshelelwa u Jordan, kwa putunywa amapolisa, suke kwati kusenjalo, wakululwa li Lawana wabaleka wemka.

Lumkelani ubontsi yinyoka lonto.—Ati amapepa ike yati ndodana itile igama lingu Daggixovula udaka, imane iwu petupetula ngomhlakulo umhlaba ose uludaka, suke yati yakungena ngelinye ixesha, yavakala isiti—“ Wabetu! nantsi inyoka ite tu ngentloko.” Kutiwa isuke yacongomisa kancinane, yabamba nompefumlo, yawuguqula nomhlakulo, yayisiti mayiyiti kita tu intloko le pambi kokuba ilume. lyekile indodana, Xabe! kunene, kwabonwa ngomntu selexome inqina, evakala esiti—*“* Ye! Ye!! Shu!” Kweku” !!! Kanti ngubontsi uvele eludakeni, akamqondi kakuhle, kuba ubeke waziti tshwe ngomti wotalaso.

Umfazi owabomela ndoda yimbi eba yeyake.—Liti kwa elo pepa lase Rini.—Kuko indoda yase Amerika egama lingu Max Alder enomhlobo ongu Slimmer owati eye e Beading wati efike kwi Depot yakona, wafike walunguza kwigumbi ebelinama ledi.

Ukubonyelwa kwake.—Kutiwa ke kute kweso situba, kwe Iwasu nkazana yayinempahla, kwa nabantwana abatatu, yasel’imkaulela, yafike yamwola, yayiqusheka intloko yayo esifubeni sake, yasitsho esomntu ofileyo.

Ukudideka komfo.—Kutiwa ifike yakala ngamazwi ati —O Henry ! sitandwa sam Henry, side saqubisana emveni kwako konke. Gxebe ubunga samkumbuli no Louisa wako lo na? Ifakele ukuteta engekapenduli yati.—Usapilana u Aunt Martha?

Amazwembe zwembe obuboba.—Kutiwa uvakele esiti u Slimmer ngelizwi elilusizana.—“ *Nkosikazindini, andinguye lo Henry uba wena ndinguye. Ndivumele ndikutyele ukuba usaposisile.''* Igama lam ndingu Lemeul, andinaye no Aunt, ogama lingu Martha, ndaye okunye ndingenaye namnye umntwana ongu Louisa.

Inkani zomfazi.—Kutiwa kube kukona intokazi yabantu imshwankatelayo ukumbamba, ihlikihlela ngakumbi esifubeni ngentloko yayo, ikala ngezwi eliti O Henry! Yini na ukuba undipate ngolu hlobo? Yini na ukuba undikanyele uyindodam nje?

Ukurol’iramba kwe ndoda.—Kutiwa uvakele u Slim­mer esiti ngomsindo.—Nkazanandini! ukuba akuyiyeki lento uyenzayo kum ukundenza isankwankwa esinje, ube uteta ezizinto ndakukubizela amapolisa kunje. Suka! Kwelela paya! Unani kodwa?

Ubunqina babantwana.—Kutiwa uvakele umfazi esiti —Wenzani na so Nantsi? Naba nabantwana bako bayakwazi ukuba unguyise. Uvakele ebuza kubo, sebembambe nangebatyi kwa nebulukwe esiti.—Asinguye yini uyihlo lo? Kwavakala sel’isisanxwe ngamacalana onke, nentwana esateketayo isiti nayo nayo—Ngu tata yo! Utata!! utata!!! Suke lamkohla lo mfo eyona nto makayenze, waye egqitywa nazintloni, kuba kusuke kwe casi nabantu babonela lento.

Ukureqa kwe nkewu.—Uvakele esiti ngezwi lomsindo—Suka! ndiyeke.! Umfazi.—Nambo abantwana bako bekwazi ukuba nguwe uyise.

Ukuhla kwamabutye,— Ite kaloku inkewu yazama uku- msombulula ngako konke enako, yayingqushu kule ndawo, kubambene, intokazi ingavumi nento ukuke imyeke, kwaye kunjalo nje kuko nenteto evela kubaboneli eman’ukuti— “ Kwowu! lo mfo limenemene.”

Ukuvela kweyona ndoda.—Kutiwa kute kuse njalo ise nga mabutye, gqi isipuhlupuhlu somfo, ote yena akufi- ka akabi sadenda, wasel’emgibisela u Slimmer ngenxowa abeyitwele, kuba efika kubambene kute makata tu’umkake no Slimmer, waposa enzaleni, wamximfa ke kunene ngamanqindi empumlweni nasentloko, embeta ebuz’ukuti—“Umenzani umfazi wam lo mfondini ?

Ukunyantsula komnini mfazi.—Kutiwa yati inkewu yakuba yoyisile, yemka nomfazi wayo sel’igxalatelene, waye u Slimmer eqikaqikeka pantsi egazini, epelile. Wade watwalwa ngocango (stretcher) ukususwa endlwini apo.

Ukucela uxolo kwe ndoda.—Kutiwa kuse ifika indoda ilusizi kakulu yile nto iyenzileyo kumntu ongena tyala, kuba ifike wayicazelwa yonke kakuhle ngumfazi lowo kwa nababoneli ukuqaleka kwayo yonke lento.

Umnqweno ka slimmer.—Kutiwa ke namhla nje, into enkulu enqwenelwe ngu Slimmer nayitandazelayo, kukunga angatiwa *ndyoro* nali hashe nokuba kukutiwa *gqebe* napi yinto eyakumenza isipaku, ukuze angabisa fana nanto ingumnye umntu xa kanti kuba nje ukufana nomnye umntu.

Babengafani yayingamaputi.—Kutiwa into eyaba sisi- manga kumntu wonke kukufana kwala madoda mabini abu- lalana ngalo mfazi, kwasuke kwahluka ngezinxibo zodwa kupela. Yonk’into yayifana, nezitomo zilingana, nobuntanga ngati bunye, kwabonakala kanye nakubaboneli ukuba lomfazi nababantwana babengazenzisi, kwakusitsho abantu bokutsho.

Umzi otshiswe yinkau.—Liti ipepa lase Rini eliyi *Gro- cotts P. Mail* kuko ibali lokutsha komzi wesitili sase Win­cousin e Ashland ogama liyi Wakeford. Kutiwa le nkau ibilunge kwi Vaudeville Theatre, yayihamba nge nkululeko pakati kwa lomzi.

Igama lo mnini nkau.—Kuvakele sekukalwa nge nkau ka O’Brien ku macalana onke, esongelwa ngelokuba uya- kuzibuyisa zonke ezindleko, kuba inkau angayibopeleli. Indleko zi £75 000,

Imbangeli yimfeketo.—Kutiwa ite ngamhla utile yafika kumagubu e oyile yafika yazitambisa kunene wonke umzimba, yati yakugqiba yayakulumeka uboya bayo elampini eyayivuta egumbini elitile (kuba kwa kungokuhlwa) suke badunguzela bonke uboya be nkau.

Ukutwela kwayo.—Kutiwa ite kwa oko yakuva ama tsila, yangen’ipuma kulamagumbi, sel’iyiyo yodwa ukukala suke kwati lenye, kulamagumbi ihamb’ngena kuwo yatsha indlukazi enkulu kunene.

Ukubusela kwezinye.—Kutiwa kute kuba umzi ukolise ngokwakiwa izindlu zemiti, suke ngexeshana amalangatye abusela nakwezinye yaye nayo inkau leyo ingayekile uku- hamba iwupemba ngawayo amalangatye, suke umzi waliga- langa lesitati esikulu kunene.